กรณีที่ถูกเลิกจ้าง แต่ยังมีเงินเพียงพอสำหรับค่าใช้จ่าย ควรทำอย่างไรกับ PVD
a. หักภาษีไว้ตามอัตราภาษีก้าวหน้า
b. ลูกจ้างสามารถเลือกที่จะคงเงินไว้ใน PVD ได้
c. ต้องดำเนินการยื่นภาษี
d. เสียภาษีตามเงื่อนไข
ข้อที่ถูกต้องได้แก่ b.  เนื่องจาก เพราะในกรณีที่ถูกเลิกจ้าง แต่ยังมีเงินเพียงพอสำหรับค่าใช้จ่าย ลูกจ้างสามารถเลือกที่จะคงเงินไว้ใน PVD ได้ โดย บลจ. จะมีค่าธรรมเนียมการคงเงินไว้ที่ 500บาท / ปี หรือจะทำการโอนย้ายไปยังกองทุน RMF for PVD ซึ่งค่าธรรมเนียมการโอนย้ายจะขึ้นอยู่กับ บลจ. แต่ละแห่งกำหนด

ส่วนข้ออื่น ๆ จะอยู่ในกรณีที่ถูกเลิกจ้าง และต้องการนำเงินกองทุนสำรองเลี้ยงชีพออกมาใช้ โดยปกตินายจ้างจะเป็นผู้แจ้งและนำส่งรายงานกรณีที่มีสมาชิกสิ้นสุดสมาชิกภาพ เมื่อมีพนักงานสิ้นสุดอายุการทำงานและไม่มีความประสงค์ขอคงเงินหรือโอนย้ายไปในกองทุนรวมเพื่อการเลี้ยงชีพที่รับโอนเงินจาก PVD (RMF for PVD) และเงินที่สมาชิกจะได้รับจะเป็นไปตามเงื่อนไขในข้อบังคับกองทุนเฉพาะส่วนของบริษัท ผลที่จะตามมา เมื่อลูกจ้างนำเงิน PVD ออกมาใช้ ต้องเสียภาษีตามเงื่อนไข โดยในเบื้องต้น แต่ละ บลจ. จะทำการหักภาษีไว้ตามอัตราภาษีก้าวหน้า (เงิน PVD ก้อนใหญ่ ก็จะเสียภาษีเพิ่มขึ้นตามแต่ละลำดับขั้น) สมาชิกต้องดำเนินการยื่นภาษีอีกครั้ง เมื่อถึงคราวต้องยื่นภาษีประจำปีนั้น ซึ่งอาจจะได้คืนหรือเสียเพิ่ม ขึ้นอยู่กับแต่ละบุคคล
ความรู้ทางการเงิน